**INVITÁLÓ**

Nagy tisztelettel hívjuk és várjuk a

**Számoljon velünk!**

**Kutatás-fejlesztés és innováció a Műegyetemen 2013**

című rendezvényünkre, amelyet

**2013. június 21-én, pénteken, 8.30 órai kezdettel**

**a BME Q épületében** tartunk.

(1117 Budapest, Magyar tudósok körútja 2. Q épület)

A Budapesti Műszaki és Gazdaságtudományi Egyetem (BME) a kutatás-fejlesztés és az innováció terén elért eredményeinek elismeréseként 2013-ban további 4 évre megkapta a kutatóegyetemi minősítést. Ez arra kötelez bennünket, hogy anyagi lehetőségeinkhez mérten, de – legalább szellemiségében – töretlenül folytassuk az egész Egyetem megújulását és újrapozícionálását célzó szakmai tevékenységünket hallgatóink, régi és új partnereink, valamint az ország egésze számára.

A „**Számoljon velünk!**” mottó jegyében szervezett rendezvényünkkel egyrészt azt a közvélekedést szeretnénk tovább erősíteni, hogy a Műegyetem műszaki és üzleti képzéseivel megkerülhetetlen tényező, másrészt régi és új partnereinket arra biztatni, hogy céljaik megvalósítása során minden eddiginél bátrabban támaszkodjanak a Műegyetem K+F+I szakértelmére és kapacitására.

**PROGRAMELŐZETES**

**Tudományos szekciók**

8.30 – 8.35 Dékáni köszöntők

8.35 – 10.00 Párhuzamos szekcióülések öt kiemelt kutatási terület eredményeiről

**Plenáris szekció**

10.10 – 10.20 Rektori köszöntő

10.20 – 11.00 A Műegyetemmel „számoló” államtitkárok blokkja

11.00 – 12.00 A Műegyetemmel „számoló” stratégiai partnerek blokkja

12.00 – 12.30 A Pro Progressio Alapítvány Innovációs Díjának ünnepélyes átadása

**Sajtótájékoztató, ebéd**

Nagy megtiszteltetés lenne számunkra, ha Ön is részt venne rendezvényünkön! Kérjük, jegyezze elő naptárában az időpontot! Jelentkezését a [www.bme.hu-ról](http://www.bme.hu-ról) is elérhető [www.kutatas.bme.hu](https://www.kutatas.bme.hu/portal) oldalon, esetleges kérdéseit a [kutatas@mail.bme.hu](mailto:kutatas@mail.bme.hu) címen várjuk.

Mielőbbi pozitív válaszát várva, tisztelettel

Budapest, 2013. május 6.



Péceli Gábor